Document ID: 32012R0327
Publication Date: 2012-04-17

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 327/2012
tas-17 ta’ April 2012
li jemenda r-Regolament (UE) Nru 1291/2009 fir-rigward tal-livell limitu għad-daqs ekonomiku u l-għadd tal-azjendi li jippreżentaw il-kontijiet fis-Slovakkja
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1217/2009 tat-30 ta’ Novembru 2009 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ewropea (1), u b’mod partikolari l-Artikolu 5(4) tiegħu,
Billi:
(1)
L-Artikolu 2 tar-Regolament tal-Kummissjoni (UE) Nru 1291/2009 tat-18 ta’ Diċembru 2009 li jikkonċerna l-għażla tal-azjendi li jippreżentaw il-kontijiet bl-iskop li jiddeterminaw l-introjtu tal-azjendi agrikoli (2) jistabbilixxi l-livelli limiti għad-daqs ekonomiku tal-azjendi agrikoli għas-sena tal-kontabilità 2010 u s-snin tal-kontabilità sussegwenti.
(2)
It-tibdil stutturali kontinwu u fehim aħjar tal-istruttura tal-biedja fis-Slovakkja wasslu għal konklużjoni li għandu jsir tibdil fil-pjan tal-għażla tas-Slovakkja sabiex il-qasam tal-issorveljar ikopri l-parti l-iktar rilevanti tal-attività agrikola. Sabiex dan iseħħ, il-livell limitu tad-daqs ekonomiku tal-azjendi agrikoli għas-Slovakkja għandu jiżdied minn EUR 15 000 għal EUR 25 000.
(3)
Fl-Anness għar-Regolament (UE) Nru 1291/2009 l-għadd totali ta’ azjendi li jippreżentaw il-kontijiet għas-Slovakkja kien iffissat għal 523. Sabiex tkun garantita rapreżentattività aħjar tal-kampjun Slovakk, l-għadd ta’ azjendi li jippreżentaw il-kontijiet għas-Slovakkja għandu jiżdied b’39 u jiġi ffissat għal 562 azjendi li jippreżentaw il-kontijiet.
(4)
Għalhekk, ir-Regolament (UE) Nru 1291/2009 għandu jiġi emendat skont dan.
(5)
Il-miżuri pprovduti f’dan ir-Regolament huma skont l-opinjoni tal-Kumitat Komunitarju għan-Netwerk tad-Dejta tal-Kontabilità Agrikola,
ADOTTAT DAN IR-REGOLAMENT:
Artikolu 1
Ir-Regolament (UE) Nru 1291/2009 huwa emendat kif ġej:
(1)
L-inċiż fl-Artikolu 2 li jirrigwarda s-Slovakkja jinbidel b’dan li ġej:
“- is-Slovakkja: EUR 25 000”
(2)
L-Anness huwa emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mis-sena tal-kontabilità 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-17 ta’ April 2012.

Metadata:
Eurovoc Level 1 Categories: 100161
100146
100156
Eurovoc Level 2 Categories: 100277
100247
100283
100190
100282
100189
Eurovoc Level 3 Categories: 5655
5781
5283
56
122
2106
3605
914
2200
4256
All Eurovoc Categories: 3083
3424
3682
5859
623